ai4bharat/Pralekha huggingface dataset:
எரிசக்தி அமைச்சகம்
பவர்கிரிட் நிறுவனத்தில் தடுப்பு மருந்து வழங்கல் தொடர்ந்து நடைபெறுகிறது
மின்சார அமைச்சகத்தின் கீழ் இயங்கும் பொதுத்துறை நிறுவனமான பவர்கிரிட், தனது பணியாளர்கள் மற்றும் அவர்களது குடும்பங்களை கொவிட்-19 பெருந்தொற்றில் இருந்து பாதுகாப்பதற்காக தடுப்பு மருந்து வழங்குதல் முகாம்களை நாடு முழுவதும் அதிக அளவில் நடத்தி வருகிறது.
தேசிய இயக்கத்தின் ஒரு பகுதியாக நிறுவனத்தின் அனைத்து மையங்களிலும் தடுப்பு மருந்து முகாம்கள் நடத்தப்பட்டு வருகின்றன.
பாட்னாவில் உள்ள மண்டல தலைமையகத்தில் 2021 மே 19- 20 ஆகிய தேதிகளில் தடுப்பு மருந்து வழங்கும் முகாம் நடைபெற்றது. பாட்னா மண்டல தலைமையகத்தின் பணியாளர்கள், பாட்னா துணை மின்நிலையத்தின் பணியாளர்கள் மற்றும் பீகார் கிரிட் கம்பெனி லிமிடெட் பணியாளர்களுக்கு தடுப்பு மருந்து வழங்கப்பட்டது. பாட்னா மாவட்ட தடுப்பு மருந்து வழங்கும் திட்டத்தின் கீழ் இந்த முகாம் ஏற்பாடு செய்யப்பட்டது.
பணியாளர்கள், அவர்களை சார்ந்துள்ளவர்கள், குடும்பத்தினர் மற்றும் ஒப்பந்த தொழிலாளர்கள் என 350-க்கும் அதிகமானோர் பவர் கிரிட்டின் கிழக்கு மண்டலம் 1-ல் நடைபெற்ற இந்த மிகப்பெரிய தடுப்பு மருந்து வழங்கும் முகாம் மூலம் பயன் பெற்றனர்.
நுகர்வோர் நலன், உணவு மற்றும் பொது விநியோகம் அமைச்சகம்
எந்த ஏழையும் பட்டினியுடன் தூங்க மாட்டார்கள் - பிரதமர்
‘‘எந்த ஏழையும் பட்டினியுடன் தூங்க மாட்டார்கள்’’ என கரிப் கல்யாண் அன்ன யோஜனா திட்டப்  பயனாளிகளுடன் பேசுகையில் பிரதமர் குறிப்பிட்டார்.
குஜராத்தில் பிரதமரின் ஏழைகள் நல உணவுத் திட்டப் பயனாளிகளுடன் பிரதமர் திரு நரேந்திரமோடி இன்று காணொலி மூலம் கலந்துரையாடினார். இத்திட்டம் பற்றி மேலும் விழிப்புணர்வு ஏற்படுத்த, குஜராத்தில் பொதுமக்கள் பங்கேற்புடன் கூடிய திட்டம் தொடங்கப்பட்டது.
இந்நிகழ்ச்சியில் பேசிய பிரதமர், பிரதமரின் கரிப் கல்யாண் அன்ன யோஜனா திட்டத்தின் கீழ் குஜராத்தில் உள்ள லட்சக்கணக்கான குடும்பங்கள், இலவச ரேஷன் பெறுகின்றனர். இந்த இலவச ரேஷன், ஏழைகளின் துயரத்தை குறைத்து அவர்களுக்கு நம்பிக்கை அளிக்கிறது. எந்தவிதப் பேரிடராக இருந்தாலும், நாடு தன்னுடன் உள்ளது என்பதை ஏழைகள் உணர வேண்டும் என பிரதமர் கூறினார்.
சுதந்திரத்துக்குப்பின், ஏழைகளுக்கு மலிவு விலை உணவு அளிப்பது பற்றி கிட்டத்தட்ட ஒவ்வொரு அரசுமும் பேசியது. மலிவு ரேஷன் திட்டங்களுக்கான நோக்கம் மற்றும் பட்ஜெட் ஆண்டுக்கு ஆண்டு அதிகரித்தது, ஆனால், அதன் தாக்கம் போதுமானதாக இல்லை. நாட்டின் உணவு தானிய இருப்புகள் தொடர்ந்து அதிகரிக்கின்றன. ஆனால் அதே விகிதத்தில் பசிப்பிணியும் ஊட்டச்சத்து குறைபாடும் குறையவில்லை.
இதற்கு முக்கிய காரணம் திறனுள்ள விநியோக முறை குறைவாக இருப்பதுதான்.
இந்த நிலையை மாற்ற, 2014ம் ஆண்டுக்கு பிறகு புதிய பணிகள் தொடங்கப்பட்டன. புதிய தொழில்நுட்பத்தைப் பயன்படுத்தி, கோடிக்கணக்கான போலிப் பயனாளிகள் நீக்கப்பட்டனர் மற்றும் ரேஷன் அட்டைகள் ஆதார் அட்டையுடன் இணைக்கப்பட்டன. இது, நூற்றாண்டின் மிகப் பெரிய பேரிடர் ஏற்பட்டபோதும், ஊரடங்கு காரணமாக வாழ்வாதாரம் அச்சுறுத்தப்பட்டபோதும், வர்த்தகம் பாதிக்கப்பட்டபோதும், ஒரு குடிமகன் கூட பட்டினி இல்லாமல் இருப்பதை உறுதி செய்ய உதவியது. பிரதமரின் கரிப் கல்யாண் அன்ன யோஜனா திட்டத்தை உலகம் அங்கீகரித்தது. பெருந்தொற்று நேரத்தில் 80 கோடிக்கும் அதிகமானோருக்கு, ரூ.2 லட்சம் கோடிக்கும் மேற்பட்ட செலவில் இலவச ரேஷன் கிடைத்தது என பிரதமர் கூறினார்.
கோதுமை ரூ. 2/கிலோ, அரிசி ரூ. 3/கிலோ என்ற வழக்கமான ஒதுக்கீட்டுடன் 5 கிலோ கோதுமை & அரிசி ஒவ்வொரு பயனாளிக்கும் இன்று இலவசமாக வழங்கப்படுகிறது.
அதாவது, இந்த திட்டத்திற்கு முன்பை விட கிட்டத்தட்ட இரண்டு மடங்கு ரேஷன், குடும்ப அட்டை வைத்திருப்பவர்களுக்கு வழங்கப்படுகிறது.
இந்த திட்டம் தீபாவளி வரை நீடிக்கும். எந்த ஏழையும் பசியுடன் தூங்க மாட்டார்கள் என பிரதமர் கூறினார். ஒரே நாடு, ஒரே ரேஷன் கார்டு திட்டத்தின் நோக்கத்தை நிறைவேற்றி, புலம் பெயர் தொழிலாளர்களை கவனித்துக் கொண்டதற்கு குஜராத் அரசை அவர் பாராட்டினார்.
உள்கட்டமைப்புக்கு, நாடு இன்று பல லட்சக்கணக்கான கோடியை செலவு செய்கிறது, அதே நேரத்தில் சாதாரண மக்களின் வாழ்க்கைத் தரத்தை மேம்படுத்த, எளிதாக வாழ்வதற்கான புதிய அளவுருக்களையும் அமைக்கிறது. ஏழைகளின் மேம்பாட்டுக்கு இன்று அதிக முக்கியத்துவம் அளிக்கப்படுகிறது. 2 கோடிக்கும் மேற்பட்ட ஏழைக் குடும்பங்கள் வீடுகளைப் பெற்றுள்ளன, 10 கோடிக் குடும்பங்கள் கழிவறைகளைப் பெற்றுள்ளன. அந்தளவுக்கு அவர்கள் மேம்படுத்தப்பட்டுள்ளனர். அதேபோல், ஜன்-தன் வங்கிக் கணக்கு முறையிலும் அவர்கள் சேர்க்கப்பட்டுள்ளனர் என பிரதமர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1741852
----
(Visitor Counter : 183
நிதி அமைச்சகம்
ஏழு போலி நிறுவனங்களின் மூலம் ரூ 376 கோடி உள்ளீட்டு வரி கடனை மோசடியாக பெற்ற நபரை ஜிஎஸ்டி நுண்ணறிவு தலைமை இயக்குநரகம் கைது செய்துள்ளது
சரக்கு மற்றும் சேவை வரி நுண்ணறிவு தலைமை இயக்குநரகத்தின் குருகிராம் மண்டல அலுவலகம், ஹரியானா, பகதூர்கரை சேர்ந்த திரு ரித்தேஷ் அகர்வால் என்பவரை போலி நிறுவனங்கள் மூலம் சிகரெட்டுகளை ஏற்றுமதி செய்ததாக கணக்குக் காட்டி உள்ளீட்டு வரி கடனை மோசடியாக பெற்றதற்காக கைது செய்தது.
எஸ் ஆர் இம்பெக்ஸ் என்னும் நிறுவனத்தின் உரிமையாளரான திரு ரித்தேஷ் அகர்வால், எஸ் ஆர் இன்டெர்நேஷனல் என்ற நிறுவனத்தையும் தனது கட்டுப்பாட்டில் வைத்திருந்தார். இந்த நிறுவனங்களின் தொடர்பில் ஆறு போலி நிறுவனங்கள் கண்டறியப்பட்டன. அனைத்தும் திரு ரித்தேஷ் அகர்வாலின் கட்டுப்பாட்டில் இருந்தன.
மேற்கண்ட நிறுவனங்களின் மூலம், சரக்குகளை விற்காமலேயே ரசீதுகளை தயாரித்து ரூ 376 கோடி உள்ளீட்டு வரி கடனை அவர் பெற்றுள்ளார். மேலும், சரக்கு மற்றும் சேவை வரித் துறையிடம் இருந்து ரூ 37.13 கோடி அவர் திரும்ப பெற்றுள்ளார்.
தில்லி மற்றும் ஹரியானா உள்ளிட்ட இடங்களில் நடத்தப்பட்ட விசாரணையை தொடர்ந்து, திரு அகர்வால் மோசடியில் ஈடுபட்டது உறுதிபடுத்தப்பட்டு, 2021 பிப்ரவரி 9 அன்று அவர் கைது செய்யப்பட்டார். தில்லி பாட்டியாலா ஹவுஸ் நீதிமன்றத்தில் அவர் ஆஜர்படுத்தப்பட்டு, சிறையில் அடைக்கப்பட்டார். மேற்கொண்டு விசாரணை நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696799(Visitor Counter : 115
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 3,167 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 49,015 பேர் கொவிட் தொற்றால் பாதிக்கப்பட்டுள்ளனர். இது 0.11 சதவீதமாகும்.
தொற்றிலிருந்து மீண்டவர்களின் விகிதம் 98.71 சதவீதம்.
கடந்த 24 மணி நேரத்தில் 8,148 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,64,841 பேர்.
கடந்த 24 மணி நேரத்தில் 5,874 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.31% வாராந்திர பாதிப்பு விகிதம் 4.25% இதுவரை மொத்தம் 92.66 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,77,281 பரிசோதனைகள் நடத்தப்பட்டுள்ளன.
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை எரிசக்தித் திட்டங்களுக்கான புரிந்துணர்வு ஒப்பந்தம்: ஐஆர்இடிஏ-என்ஹெச்பிசி கையெழுத்து
புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் இயங்கும் இந்திய புதுப்பிக்கத்தக்க எரிசக்தி மேம்பாட்டு முகமை , புதுப்பிக்கத்தக்க எரிசக்தித் திட்டங்களை மேம்படுத்துவதற்குத் தேவையான தொழில்நுட்ப நிபுணத்துவத்தை வழங்குவதற்காக தேசிய நீர் மின்சார கழகத்துடன்  ஓர் புரிந்துணர்வு ஒப்பந்தத்தில் இன்று கையெழுத்திட்டுள்ளது.
இந்த புரிந்துணர்வு ஒப்பந்தத்தின்படி தேசிய நீர் மின்சார கழகத்தின் புதுப்பிக்கத்தக்க எரிசக்தி மற்றும் எரிசக்தி சேமிப்பு உள்ளிட்ட திட்டங்களுக்குத் தேவையான தொழில்நுட்ப நிதி சேவைகளை இந்திய புதுப்பிக்கத்தக்க எரிசக்தி மேம்பாட்டு முகமை வழங்கும். அடுத்த 5 ஆண்டுகளில் புதுப்பிக்கத்தக்க எரிசக்தித் திட்டங்களை உருவாக்குவதற்கான திட்ட அறிக்கையை தயார் செய்வதிலும் தேசிய நீர் மின்சார கழகத்துக்கு இந்திய புதுப்பிக்கத்தக்க எரிசக்தி மேம்பாட்டு முகமை ஆதரவு அளிக்கும்.
இந்திய புதுப்பிக்கத்தக்க எரிசக்தி மேம்பாட்டு முகமையின் தலைவரும் இயக்குநருமான திரு பிரதீப் குமார் தாஸ், தேசிய நீர் மின்சார கழகத்தின் தலைவரும் மேலாண் இயக்குநருமான திரு அபய் குமார் சிங் ஆகியோர் இந்த புரிந்துணர்வு ஒப்பந்தத்தில் கையெழுத்திட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687069
ரெயில்வே அமைச்சகம்
என்டிபிசி சிபிடி-1 தேர்வு முடிவுகள் குறித்து ரயில்வே விளக்கம்
ரயில்வே ஆள்சேர்ப்பு வாரியத்தின் தேர்வு முடிவுகள் குறித்து சில தேர்வர்கள் விளக்கம் கோரியிருந்த நிலையில், 14.01.2022 அன்று வெளியிடப்பட்ட தேர்வு முடிவுகள் குறித்து ரயில்வே விளக்கம் அளித்துள்ளது.
தேர்வு அறிவிக்கையில் குறிப்பிடப்பட்டிருந்த விதிமுறைகள் முறையாக பின்பற்றப்பட்டதாக ரயில்வே அமைச்சகம் விளக்கம் அளித்துள்ளது. 28.02.2019 அன்று வெளியிடப்பட்ட அறிவிக்கையின்படி, இரண்டாம் கட்ட தேர்வுக்கு தேர்வர்களை தேர்வு செய்யும் பணி நடைபெற்று வருவதாக அதில் கூறப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790672
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மின்னனு- மனிதவள மேலாண்மை அமைப்பின் அறிக்கை: மத்திய உள்துறை செயலாளர் ஏ.கே.பல்லா வெளியீடு
மின்னனு- மனிதவள மேலாண்மை அமைப்பில் ஏற்பட்டுள்ள முன்னேற்றம் பற்றிய அறிக்கையை, மத்திய உள்துறைச் செயலாளர் ஏ.கே.பல்லா இன்று வெளியிட்டார்.
மத்தியப் பணியாளர் மற்றும் பயிற்சிதுறை அமைச்சர் டாக்டர். ஜிதேந்திர சிங் தொடங்கி வைத்த மின்னனு- மனிதவள மேலாண்மை அமைப்பில்  ஏற்பட்டுள்ள முன்னேற்றம் குறித்த அறிக்கையை மத்திய உள்துறை மற்றும் மத்தியப் பணியாளர் மற்றும் பயிற்சித் துறைச் செயலாளர் ஏ.கே. பல்லா இன்று வெளியிட்டார். இந்த இ-எச்ஆர்எம்எஸ் அமைப்பில், 5 தொகுப்புகளின் 25 பயன்பாடுகள் இருந்தன.
இந்த நிகழ்ச்சியில் பேசிய திரு பல்லா, ‘‘வரும் காலங்களில் அனைத்து அமைச்சகங்களுக்கும் இந்த இ-எச்ஆர்எம்எஸ் மிகச் சிறந்த உபகரணமாக இருக்கும். இதில் உள்ள செயற்கை நுண்ணறிவு உபகரணம், கொள்கைகளை உருவாக்கவும், பணியாளர் சார்ந்த விஷயங்களைக் கையாளவும் மிகவும் உதவிகரமாக இருக்கும். இந்த இ-எச்ஆர்எம்எஸ் இதர அமைச்சகங்களிலும் விரிவாக பயன்படுத்துதைப் பிரபலப்படுத்த வேண்டும்’’ என்றார்.
மத்தியப் பணியாளர் மற்றும் பயிற்சித் துறை கூடுதல் செயலாளர் திருமதி ராஷ்மி சவுத்திரி கூறுகையில் ‘‘இ-எச்ஆர்எம்எஸ் மூலம் அரசு ஊழியர்கள், தங்கள் பணி தொடர்பான அனைத்து விஷயங்களையும் மின்னணு முறையில் பெறலாம் என்பதால், இது ஊழியர்களுக்கு மிகவும் பயனுள்ளதாக இருக்கும்’’ என்றார்.
இந்த இ-எச்ஆர்எம்எஸ் மூலம் அரசு ஊழியர்கள் தங்கள் பணி விவரப் புத்தகம், விடுப்பு, வருங்கால வைப்பு நிதி, சம்பளம், கடன் , முன்பணம், சுற்றுலா உட்பட பல விவரங்களை ஒரே தளத்தில் பெறலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683566
-----
(Visitor Counter : 171
சட்டம் மற்றும் நீதித்துறை அமைச்சகம்
“ஒப்பந்தங்களை நடைமுறைப்படுத்தும் தளத்தை” அறிமுகப்படுத்தியது நீதித்துறை
நீதித் துறையின் செயலாளர் திரு பரூண் மித்ரா, பிரத்யேகமான “ஒப்பந்தங்களை நடைமுறைப்படுத்தும் தளத்தை” ஜூன் 28 அன்று நீதித் துறையின் மூத்த அதிகாரிகள் முன்னிலையில் தொடங்கி வைத்தார்.
இந்தியாவில் எளிதான வர்த்தகத்தை மேற்கொள்வதற்கு ஏதுவாக ஒப்பந்தங்களை நெறிமுறைப்படுத்துவதை வலுப்படுத்தும் வகையில் சட்டம் மற்றும் கொள்கை சீர்திருத்தங்களை கண்காணிக்கும் முகமைத் துறையாக மத்திய சட்டம் மற்றும் நீதி அமைச்சகத்தின் நீதித்துறை, இந்திய உச்ச நீதிமன்றத்தின் மின்னணு குழு மற்றும் தில்லி, மும்பை, கொல்கத்தா மற்றும் கர்நாடக உயர் நீதி மன்றங்களுடன் ஒருங்கிணைந்து செயலாற்றி வருகிறது. தரமான, வெளிப்படைத்தன்மை வாயிலான மற்றும் வலுவான முறையை உருவாக்குவதற்காக நீதித்துறை இதர உயர் நீதிமன்றங்கள் மற்றும் மின்னணு குழுவுடன் இணைந்து பல்வேறு சீர்திருத்த நடவடிக்கைகளை மேற்கொண்டு வருகிறது.
ஒப்பந்தங்களை நெறிமுறைப்படுத்தும் அளவுருக்களில் மேற்கொள்ளப்படும் சட்டரீதியான மற்றும் கொள்கை சீர்திருத்தங்கள் சம்பந்தமான தகவல்கள் அடங்கிய விரிவான ஆதாரமாக இந்தத் தளம் விளங்கும். தில்லி, மும்பை, பெங்களூரு மற்றும் கொல்கத்தாவில் அமைந்துள்ள பிரத்தியேக வணிக நீதிமன்றங்களில் நடைபெற்றுவரும் மற்றும் முடித்து வைக்கப்பட்ட வணிக வழக்குகள் பற்றிய அண்மைத் தகவல்களும் இதில் இடம் பெற்றுள்ளன. வணிக பூசல்களை விரைந்து முடிவுக்குக் கொண்டு வரவும், நீதித்துறையின் பிரத்தியேக மனித ஆற்றல் மற்றும் உள்கட்டமைப்பை எடுத்துரைக்கவும் இந்த சிறப்பு வணிக நீதிமன்றங்கள் உருவாக்கப்பட்டுள்ளன.
வணிக நீதிமன்றங்கள் பற்றிய தகவல்கள் மற்றும் அது சம்பந்தமான சேவைகளை எளிதில் பெறுவதற்காக இந்த பிரத்தியேக நீதிமன்றங்களின் விவரங்கள்/ இணைப்புகள்; மின்னணு தாக்கல்கள் சம்பந்தமான விளக்க காணொளிகள், வழக்கறிஞர் முன்பதிவு, நீதித்துறை அதிகாரிகளுக்கான மின்னணு வழக்கு மேலாண்மை சாதனங்கள், வழக்கறிஞர்களின் பயன்பாட்டிற்கான மின்னணு நீதிமன்ற சேவைகள் செயலி, வணிக சட்டம் தொடர்பான அனைத்து தகவல்கள் போன்ற அம்சங்கள் இந்தத் தளத்தில் இடம்பெற்றுள்ளன.
வணிகரீதியான வழக்குகளில் நிறுவன மத்தியஸ்தங்களை கண்காணிப்பதற்காக வணிக நீதிமன்றங்களுடன் இணைக்கப் பெற்ற மத்தியஸ்தம் மற்றும் நடுவர் மன்ற மையங்கள் பற்றிய அனைத்து உயர்நீதிமன்றங்களின் இணையதள அறிக்கையும் புதிய தளத்தில் வெளியிடப்பட்டுள்ளது.
இந்த புதிய தளத்தை இங்கே காணலாம்: https://doj.gov.in/eodb/
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1731090
-------
(Visitor Counter : 342
குறு சிறு மற்றும் நடுத்தர தொழில் துறை அமைச்சகம்
பெண்களால் நடத்தப்படும் 2 லட்சத்திற்கும் மேற்பட்ட சிறு, குறு மற்றும் நடுத்தர நிறுவனங்கள் உதய் இணையதளத்தில் பதிவு
பெண்களால் நடத்தப்படும் 2 லட்சத்திற்கும் மேற்பட்ட சிறு, குறு மற்றும் நடுத்தர நிறுவனங்கள் உதய் இணையதளத்தில் பதிவு செய்திருக்கின்றன. சிறு, குறு மற்றும் நடுத்தர நிறுவனங்களுக்கு ஆதரவு அளிக்க மத்திய அரசு பல்வேறு நடவடிக்கைகளை மேற்கொண்டு வருகிறது. இதற்காக உதயம் இணைய தளம் உருவாக்கப்பட்டு, குறிப்பாக பெண்களால் இயக்கப்படும் சிறு, குறு மற்றும் நடுத்தர நிறுவனங்கள் தங்களது பெயர்களை பதிவு செய்வதற்காக சிறப்பு முகாம்கள் நடத்தப்பட்டன. 2022-23ம் நிதியாண்டில் நடத்தப்பட்ட சிறப்பு முகாம்களில் பெண்களால் நடத்தப்படும் 2 லட்சத்திற்கும் மேற்பட்ட சிறு, குறு மற்றும் நடுத்தர நிறுவனங்கள் இந்த இணைய தளத்தில் பதிவு செய்துள்ளன.
இந்த இணையதளத்தில் 2020- ஆண்டு ஜூலை மாதம் முதல் 2023ம் ஆண்டு மார்ச் 17ம் தேதி வரையிலான காலக்கட்டத்தில் பதிவு செய்த மகளிரால் நடத்தப்பட்ட சிறு, குறு மற்றும் நடுத்தர நிறுவனங்கள் பட்டியலில் அதிகபட்சமாக மகாராஷ்டிராவில் 5,67,758 சிறு, குறு மற்றும் நடுத்தர நிறுவனங்களும், அதற்கு அடுத்தப்படியாக தமிழ்நாட்டில் 3,89,518 நிறுவனங்களும் இயங்குகின்றன. இதில் தமிழ்நாட்டில் 3,83,436 குறு நிறுவனங்களும், 5,807 சிறு நிறுவனங்களும், 275 நடுத்தர நிறுவனங்களும் இயங்குவது தெரியவந்துள்ளது. புதுச்சேரியில் மொத்தம் 6,630 சிறு, குறு மற்றும் நடுத்தர நிறுவனங்களும் இயங்குகின்றன.
இதேபோல், மகளிரால் நடத்தப்படும் சிறு, குறு மற்றும் நடுத்தர நிறுவனங்களுக்கு உதவும் வகையில் மத்திய அரசு சார்பில் சம்ரத் என்னும் திட்டத்தில் திறன் மேம்பாட்டுப் பயிற்சியும், சந்தை மேம்பாட்டுக்கான பயிற்சியும் அளிக்கப்படுகிறது. இந்தத் திட்டத்தின் கீழ் 2022-23ம் நிதியாண்டில் 7 ஆயிரத்திற்கும் மேற்பட்ட பெண்கள் பயிற்சி பெற்றுள்ளனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாரத் புதிய கார் மதிப்பீட்டு திட்டத்திற்கான ஒழுங்குமுறை
பாரத் புதிய கார் மதிப்பீட்டு திட்டம் தொடர்பாக மத்திய மோட்டார் வாகன விதிகள் 1989-ல் 126இ என்ற புதிய விதி ஒன்றை சேர்க்க மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் 24 ஜூன் 2022 தேதியிட்ட அறிவிப்பு ஒன்றை வெளியிட்டுள்ளது. கீழ்காணும் அம்சங்கள் இந்த புதிய விதியில் சேர்க்கப்படவுள்ளன:-
- உள்நாட்டில் உற்பத்தி செய்யப்பட்ட அல்லது இறக்குமதி செய்யப்பட்ட 3.5 டன்னுக்கும் குறைவான எடை கொண்ட எம்1 வகை மோட்டார் வாகனங்களை அங்கீகரிக்க இது பொருந்தும். இத்தகைய வாகனங்களின் தரம் சர்வதேச அளவில் நிர்ணயிக்கப்பட்ட தரத்திற்கு இணையானதாக இருக்கும்: குறைந்தபட்ச ஒழுங்குமுறை தேவைகளுக்கும் அப்பாற்பட்டதாக இது இருக்கும்.
- பாரத் புதிய கார் மதிப்பீட்டு திட்டம், அந்த வாகனத்தை பயன்படுத்துவோருக்கு வழங்கப்படும் பாதுகாப்பு அம்சங்களின் அளவை நுகர்வோருக்கு தெரிவிக்கும்  வயது வந்த பயணியருக்கான பாதுகாப்பு   குழந்தை பயணியருக்கான பாதுகாப்பு  மற்றும்  பாதுகாப்பு ஒத்துழைப்பு தொழில்நுட்பங்கள்  ஆகிய பிரிவுகளில் இந்த பாதுகாப்பு வழங்கப்படும். இத்தகைய வாகனங்களுக்கு, வாகன தொழில்தரம் 197-ன் படி, மேற்கொள்ளப்பட்ட பல்வேறு பரிசோதனைகளில் வழங்கப்பட்ட தர மதிப்பெண் அடிப்படையில், ஒன்று முதல் ஐந்து நட்சத்திரங்கள் வரை நட்சத்திர குறியீடு அளிக்கப்படும்.
- இந்த திட்டத்திற்கான வாகன பரிசோதனை, தேவையான கட்டமைப்பு வசதிகளை கொண்ட பரிசோதனை முகமைகளில் மேற்கொள்ளப்படும்.
- நடைமுறைக்கு வரும் தேதி : 1 ஏப்ரல் 2023
இது குறித்த கருத்துக்கள் மற்றும் ஆலோசனைகளை சம்பந்தப்பட்ட அனைத்து தரப்பினரும் 30 நாட்களுக்குள் அனுப்பி வைக்குமாறு கோரப்படுகிறது.
அறிவியல் மற்றும் தொழில்நுட்பத்துறை
கொவிட்-19-ன் பல்வேறு வகைகளை கண்டுபிடிக்கும் புதிய ஆர்டி-பிசிஆர் சோதனைக் கருவியை அறிவியல் மற்றும் தொழில்நுட்பத் துறையின் நிறுவனம் உருவாக்கியுள்ளது
சர்வதேச பெருந்தொற்றுக்கு காரணமான கொவிட்-19-ன் பல்வேறு வகைகளை துல்லியமான முறையில் கண்டுபிடிக்கும் புதிய ஆர்டி-பிசிஆர் சோதனைக் கருவியை இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தேசிய முக்கியத்துவம் வாய்ந்த நிறுவனமான ஸ்ரீ சித்திர திருநாள் மருத்துவ அறிவியல் மற்றும் ஆராய்ச்சி நிறுவனம் உருவாக்கியுள்ளது.
தனது பல்வேறு வகைகளோடு பெருந்தொற்றின் இரண்டாம் அலை தற்போது நிலவி வரும் நிலையில், வைரஸை கண்டறிவதற்காக இந்த புதிய பலமுனை ஆர்டி-பிசிஆர் சோதனை முறை முக்கியத்துவம் பெறுகிறது.
ஆர்டிஆர்பி மற்றும் ஓஆர்எஃப்பி- என்எஸ்பி14 ஆகிய 2 சார்ஸ் கோவி 2 மரபணுக்களையும் மனித ஆர்என்ஏஎஸ்ஈபி மரபணுவையும் இந்த பரிசோதனை முறை குறி வைக்கிறது. இதன் மூலம் பல்வேறு வைரஸ் வகைகளைக் கண்டறிய முடியும்.
புனேவில் உள்ள தேசிய வைராலஜி நிறுவனத்தில் இந்த கருவியை பாதுகாக்க இந்திய மருத்துவ ஆராய்ச்சிக் குழு, இது 97.3 சதவீதம் உணர் திறனுடனும் கொவிட்டை கண்டறிவதில் 100 சதவீதம் செயல் திறனுடனும் இருப்பதாக சான்றளித்துள்ளது. இந்த கருவியை வர்த்தகமய படுத்துவதற்காக ஹைதராபாத்தை சேர்ந்த ஹுவெல் லைப் சயின்சஸ் நிறுவனத்துடன் ஒப்பந்தம் ஒன்றில் 2021 மே 14 அன்று ஸ்ரீ சித்திர திருநாள் மருத்துவ அறிவியல் மற்றும் ஆராய்ச்சி நிறுவனம் கையெழுத்திட்டுள்ளது.
"கொவிட்டுக்கு எதிரான நாட்டின் போரில் இந்த பிரத்தியேக ஆர்டி-பிசிஆர் சோதனைக் கருவி முக்கிய ஆயுதமாக இருக்கும்," என்று அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் சர்மா கூறினார்.(Visitor Counter : 182
குடியரசுத் துணைத் தலைவர் செயலகம்
கோவிட்-19ஐ எதிர்த்து போராடுவதற்கு மாநிலங்களவை உறுப்பினர்கள் தொகுதி மேம்பாட்டு நிதியில் இருந்து பங்களிக்க வேண்டும் - குடியரசுத் துணை தலைவர் வேண்டுகோள்
இடம்பெயர்ந்த தொழிலாளர்களுக்கு உணவு மற்றும் உறைவிடம் அளிக்க வேண்டுமென தன்னார்வ மற்றும் தொண்டு நிறுவனங்களைக் கேட்டுக்கொண்டார் குடியரசுத் துணை தலைவர்.
பிரதமர் நிதிக்கு பங்களிக்கும் படி மக்களுக்கு குடியரசுத் துணை தலைவர் வேண்டுகோள்
அனைத்து நாடாளுமன்ற உறுப்பினர்களும் தங்களது தொகுதி மேம்பாட்டு நிதியில் இருந்து குறைந்தது ரூ 1 கோடியாவது கோவிட்-19 தொற்றுக்கு எதிரான அரசின் நடவடிக்கைகளுக்கு வழங்க வேண்டுமென்று இந்திய குடியரசுத் துணை தலைவர் மற்றும் மாநிலங்களவை தலைவர் திரு. எம். வெங்கையா நாயுடு கேட்டுக்கொண்டார்.
அனைத்து நாடாளுமன்ற உறுப்பினர்களுக்கும் அவர் எழுதியுள்ள கடிதத்தில், கோவிட்-19 பரவலால் ஏற்பட்டுள்ள அசாதாரண நிலைமையைப்பற்றி குறிப்பிட்டுள்ள அவர், அதன் பரவலைத் தடுப்பதற்கும், மக்களுக்கு ஏற்பட்ட இன்னல்களை களைவதற்கும் இந்திய அரசு மற்றும் தனியார் துறையினர் உட்பட அனைத்து தரப்பினரும் எடுத்துவரும் நடவடிக்கைகள் குறித்து எடுத்துரைத்துள்ளார்.
கோவிட்-19ஐ எதிர்த்து வெற்றிகரமாக போராடுவதற்கு தேவைப்படும் ஏராளமான நிதி, பொருட்கள் மற்றும் மனித உழைப்பைப் பற்றி கூறியுள்ள திரு. நாயுடு, தேசிய, மாநில மற்றும் மாவட்ட அளவில் தேவைப்படும் நிதியை கிடைக்கச் செய்ய, இந்திய அரசு பல்வேறு வழிகளில் நிதி வளங்களை சேகரித்து வருவதாகக் கூறினார்.
கோவிட்-19க்கு எதிரான போராட்டத்தில், சரியான நடவடிக்கைகள் இந்தியாவுக்கு பெரிதும் உதவும் என்றுக் கூறிய குடியரசுத் துணை தலைவர், நிதி ஆண்டு 2020 -21க்கான தங்களது தொகுதி மேம்பாட்டு நிதித் திட்டத்தில் இருந்து குறைந்தது ரூ 1 கோடியாவது முதலில் வழங்க ஒப்புதல் அளிக்குமாறு நாடாளுமன்ற உறுப்பினர்களைக் கேட்டுக்கொண்டார்.
•••••••••••••••
(
நிதி அமைச்சகம்
அவசரகால கடன் உத்திரவாத திட்டம்  விரிவுபடுத்தப்பட்டது: ஆக்ஸிஜன் உற்பத்தி ஆலைகள் அமைக்க புதிய திட்டம்
கொவிட் இரண்டாம் அலை, பல துறைகளில் பொருளாதார பாதிப்புகளை ஏற்படுத்தியுள்ளதால், அவசர கால கடன் உத்திரவாத திட்டத்தை மத்திய அரசு மேலும் விரிவுபடுத்தியுள்ளது.
1. இசிஎல்ஜிஎஸ் 4.0: மருத்துவமனைகள்/ மருத்துவ கல்லூரிகள் ஆக்ஸிஜன் உற்பத்தி ஆலைகள் அமைக்க 7.5 சதவீத வட்டியில் ரூ.2 கோடி வரை 100 சதவீத உத்தரவாதத்துடன் கடன் பெற முடியும்;
2. ரிசர்வ் வங்கி கடந்த மே 5ம் தேதி வெளியிட்ட வழிகாட்டுதல்கள் படி, இசிஎல்ஜிஎஸ் 1.0 திட்டத்தின் கீழ் கடன் பெற்றவர்கள், 4 ஆண்டுகளுக்கு பதில் 5 ஆண்டுகளில் கடனை திருப்பி செலுத்தலாம். இரண்டு ஆண்டுகளுக்கு வட்டியை மட்டும் செலுத்தி, 3 ஆண்டுகளுக்கு அசல் மற்றும் வட்டியை சேர்த்து செலுத்த முடியும்.
3. ரிசர்வ் வங்கி மே 5ம் தேதி வெளியிட்ட வழிகாட்டுதல்களின்படி, மறுசீரமைப்போடு இணைந்து, ஈ.சி.எல்.ஜி.எஸ் 1.0 இன் கீழ் கடன் பெற்றவர்கள், பிப்ரவரி 29, 2020 நிலவரப்படி நிலுவையில் 10% வரை கூடுதல் கடன் உதவி பெறலாம்.
4. இசிஎல்ஜிஎஸ் 3.0 திட்டத்தின் கீழ் தற்போதைய நிலுவை கடன் உச்ச வரம்பு ரூ.500 கோடி நீக்கப்படவுள்ளது. கடன் பெற்றவர்களுக்கான அதிகபட்ச கூடுதல் இசிஎல்ஜிஎஸ் கடன் உதவி 40 சதவீதம் அல்லது ரூ.200 கோடி இதில் எது குறைவோ அது வரையறுக்கப்பட்டுள்ளது.
5. இசிஎல்ஜிஎஸ் 3.0 திட்டத்தின் கீழ் கடன் பெற சிவில் விமான போக்குவரத்து துறை தகுதி பெறவேண்டும்.
6. இசிஎல்ஜிஎஸ் கடன் திட்ட காலம் 30.09.2021 வரை அல்லது ரூ.3 லட்சம் கோடிக்கான உத்திரவாதம் வெளியிடப்படும் வரை இருக்கும். இத்திட்டத்தின் கீழ் 31.12.2021 வரை கடன் வழங்க அனுமதிக்கப்பட்டுள்ளது.
இந்த இசிஎல்ஜிஎஸ் திட்டத்தில் செய்யப்பட்ட மாற்றம் மூலம், இசிஎல்ஜிஎஸ் பயன்பாடு மற்றும் பலன் அதிகரிக்கும். குறு, சிறு மற்றும் நடுத்தர தொழில் நிறுவனங்களுக்கு கூடுதல் ஆதரவு கிடைக்கும். வர்த்தக நடவடிக்கைகள் மீண்டும் தொடங்கி வாழ்வாதாரத்தை பாதுகாக்கும்.
இந்த மாற்றங்கள், நிறுவனங்களின் கடன் வசதியையும் அதிகரிக்கும். இது தொடர்பான விரிவான வழிகாட்டுதல்களை தேசிய கடன் உத்தரவாத நிறுவனத்தால்  தனியாக வெளியிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722846
-----
(Visitor Counter : 299
குடியரசுத் துணைத் தலைவர் செயலகம்
உக்ரைனில் சிக்கியுள்ள இந்தியர்கள் அனைவரும் பாதுகாப்புடன் நாட்டுக்கு அழைத்து வரப்படுவார்கள் என்று குடியரசு துணைத் தலைவர் நம்பிக்கை தெரிவித்துள்ளார்
உக்ரைனில் சிக்கியுள்ள இந்தியர்கள் அனைவரும் பாதுகாப்புடன் நாட்டுக்கு அழைத்து வரப்படுவார்கள் என்றும், இந்த திசையில் அரசு அனைத்து முயற்சிகளையும் மேற்கொண்டு வருகிறது என்றும் குடியரசு துணைத் தலைவர் திரு.எம்.வெங்கையா நாயுடு நம்பிக்கை தெரிவித்துள்ளார்.
விஜயவாடாவில் இன்று நூல் வெளியீட்டு நிகழ்ச்சியில் பேசிய அவர், போர் பகுதியில் சிக்கியுள்ள இந்தியர்களை மீட்பதற்கு மேற்கொள்ளப்பட்டிருக்கும் நடவடிக்கைகள் பற்றி பிரதமர் திரு.நரேந்திர மோடி, வெளியுறவு அமைச்சர் திரு.எஸ்.ஜெய்சங்கர் ஆகியோர் தம்மிடம் எடுத்துரைத்திருப்பதாக கூறினார்.
நாட்டின் நலன் கருதி சர்வதேச நிகழ்வு போக்குகள் குறித்த அணுகுமுறையை இந்தியா பின்பற்றுகிறது என்றும் திரு.நாயுடு கூறினார். நாட்டின் நலனைப் பாதுகாக்க அனைவரும் ஒரே குரலில் பேச வேண்டும் என்றும், இந்தியாவுக்கு தீங்கு விளைவிக்கும் எதையும் பேச வேண்டாம் என்றும் அவர் வலியுறுத்தினார்.
இந்தியா ஒரு சக்தியுள்ள நாடாக வளர்ந்து வருவதையும், அதன் முன்னேற்றத்தையும் பொறுத்துக் கொள்ள முடியாமல் சில சக்திகள் இருக்கும் நிலையில், இந்திய ஜனநாயகத்திற்கு எதிராக சர்வதேச ஊடகங்களில் சில பிரிவுகள் தவறான தகவல்களை பிரச்சாரம் செய்வதாக குடியரசு துணைத் தலைவர் தெரிவித்தார்.
மற்ற நாடுகளிடம் சமாதான சகவாழ்வில் இந்தியா எப்போதும் நம்பிக்கைக் கொண்டுள்ளது என்று அவர் குறிப்பிட்டார். ஒரு காலத்தில் விஷ்வகுரு என்று இந்தியா அறியப்பட்டதையும் கலாச்சாரம் மற்றும் பொருளாதார ரீதியாக வலிமையுடன் இருந்ததையும் அவர் நினைவுகூர்ந்தார். மற்றவர்களுக்கு உதவி செய்ய வலுவானதாகவும், நிலையானதாகவும், வளமானதாகவும் மாறுவதற்கு இந்தியா விரும்புகிறது என்று அவர் கூறினார்.
தெலுங்கில் மொழிபெயர்க்கப்பட்ட ஆங்கில மூலநூலில் ஆசிரியர் வில் டூரன்ட் இந்தியாவின் தொன்மையான நாகரீகத்தையும், உலக மொழிகள், கலாச்சாரம், கணிதம் ஆகியவற்றுக்கு அதன் பங்களிப்பையும் அங்கீகரித்திருப்பதை குடியரசு துணைத் தலைவர் திரு.வெங்கையா நாயுடு விவரித்தார்.
இந்த நிகழ்ச்சியில் மொழிபெயர்ப்பாளர் திருமதி.நாதெள்ள அனுராதா, வெளியீட்டாளர் திரு.அசோக் ஆகியோரின் முயற்சிகளைப் பாராட்டிய திரு.நாயுடு வரலாற்றுச் சிறப்புமிக்க நூல்களை மேலும் கூடுதலாக இந்திய மொழிகளில் கொண்டு வர வேண்டும் என்று கேட்டுக் கொண்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802318
PIB Headquarters
சென்னை விமான நிலையத்தில் சுங்கத் துறையினரால் ரூ.66.5 லட்சம் மதிப்புள்ள 1.58 கிலோ கிராம் தங்கம் பறிமுதல் செய்யப்பட்டது
துபாயிலிருந்து இண்டிகோ 6இ-66 விமானம் மூலம் திங்களன்று சென்னை வந்த ராமநாதபுரத்தைச் சேர்ந்த ஷேக் அப்துல்லா , வெளியேறும் வழியில் சோதனைக்கு உட்படுத்தப்பட்டார். அப்போது ஷேக் அப்துல்லா என்பவரின் ஆசன வாயில் 4 பொட்டலங்களில் மறைத்து வைக்கப்பட்டிருந்த தங்கப்பசை கண்டெடுக்கப்பட்டது. 486 கிராம் எடையுள்ள இந்தத் தங்கத்தின் மதிப்பு ரூ.20.4 லட்சமாகும். இது பின்னர் பறிமுதல் செய்யப்பட்டது.
ஞாயிறன்று இரவு கடலூரைச் சேர்ந்த அப்துல் ரசாக் , ராமநாதபுரத்தைச் சேர்ந்த இன்ஹானுல்லா , சிந்தா  ஆகிய 3 பயணிகள் கொழும்புவிலிருந்து முறையே இலங்கை ஏர்லைன்சின் யுஎல்-121, யுஎல்-127 விமானங்களில் சென்னை வந்தனர். இவர்கள் மூவரும் வெளியேறும் வழியில் இடைமறித்து சோதனை செய்யப்பட்டனர். அப்போது ஆசனவாய் பகுதியில் 10 பொட்டலங்களில் மறைத்து வைக்கப்பட்டிருந்த தங்கப்பசை கண்டெடுக்கப்பட்டது. இதன் எடை 1.07 கிலோ கிராம். இவர்களில் ஒருவரின் பேண்ட் பாக்கெட்டிலிருந்து 24 கிராம் எடையுள்ள 2 தங்க வில்லைகள் கண்டெடுக்கப்பட்டன. மொத்தம் ரூ.46.10 லட்சம் மதிப்புள்ள 1.09 கிலோ கிராம் எடையுள்ள தங்கம் பறிமுதல் செய்யப்பட்டது.
4 பேரிடமிருந்து மொத்தம் ரூ.66.5 லட்சம் மதிப்புள்ள 1.58 கிலோ கிராம் தங்கம் சுங்கச் சட்டம் 1962-ன் கீழ் பறிமுதல் செய்யப்பட்டது
இது குறித்து மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பு தெரிவிக்கிறது.